€109,000 f'appoġġ lill-volontarjat f'Għawdex
Għaqdiet volontarji Għawdxin se jaqsmu bejniethom €109,000 minn skema tal-Ministeru għal Għawdex maħsuba biex tgħin għaqdiet mhux governattivi. Il-Ministru Clint Camilleri qassam fondi lil disa' għaqdiet volontarji li għażlu li jwettqu proġett, inizjattiva jew avveniment tul din is-sena. Il-Ministru Camilleri qal li din hi r-raba' edizzjoni ta' għoti ta' għajnuna f'dan il-format u tirrappreżenta l-akbar għotja li qatt saret. Żied jgħid li l-għajnuna li qed tingħata mill-Ministeru hi sinjal ta' fiduċja fil-volontarjat f'Għawdex u fl-għadd kbir ta' voluntiera li jaħdmu bla heda u mingħajr interess. B'kollox intlaqgħu 27 sottomissjoni minn għaqdiet volontarji li qed joperaw f'diversi oqsma fis-soċjeta' li minnhom 22 kienu eliġibbli li jieħdu għajnuna finanzjarja li ma taqbiżx il-€5,000. Semma li minħabba l-covid, b'konsultazzjonui mal-Kunsill għas-Settur tal-Volontarjat, ġie deċiż li għal din is-sena l-għaqdiet volontarji li kellhom l-applikazzjoni approvata se jingħataw il-possibilità li jipposponu l-implimentazzjoni tal-proġetti, inizjattivi u avvenimenti sas-sena d-dieħla.